NiihauNiihau satelliittikuvassa

|  |  |
| --- | --- |
| Sijainti | 
Tyyni valtameri (21.9°N, 160.15°W)Kauai, HavaijiYhdysvallat |
| Saariryhmä | 
Havaiji |
| Vesialue | 
TyynimeriView and modify data on Wikidata  |
| Korkeimmat kohdat | 
Pānīʻau (en), 1 250 ft, 381 mView and modify data on Wikidata  |
| Pinta-ala | 
181,04 km² |

Väestö| Asukasluku | 
160 (2000) |
| Suurin kaupunki | 
Puuwai (21.9°N, 160.2°W) |
| Kieli | 
havaiji |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Niihau** (havaijiksi *Niʻihau*) on Havaijin saariryhmän seitsemänneksi suurin saari, joka on pääsaarista luoteisin, noin 29 km Kauain saarelta länteen. Saaren korkein kohta on Paniau, 390 metriä. Niihau on yksityisomistuksessa, ja se oli ennen täysin suljettu ulkopuolisilta. Nykyisin saarelle voi tehdä päiväretkiä helikopterilla. Saaren asukkaat puhuvat havaijia äidinkielenään.

Historia
--------

Ennen Havaijin kuningaskunnan yhdistymistä 1810 Niihau oli ollut Kauain kuninkaiden alamaisuudessa.

Vuodesta 1864 saari on ollut Robinsonin perheen yksityisomistuksessa, jolloin Elizabeth Sinclair (myöh. Robinson) osti sen 10 000:lla kultadollarilla kuningas Kamehameha IV:ltä. 1915 Sinclairin lapsenlapsi Aubrey Robinson sulki saaren ulkopuolisilta vierailijoilta, vaatien vierailuluvan erityistä hankkimista jopa asukkaiden muualla asuvilta omaisilta. Tämän takia saaren lempinimi on "Kielletty saari" (engl. *The Forbidden Island*).

Vuonna 1952 saari suljettiin kaikilta ulkopuolisilta polion leviämisen estämiseksi.

Kun Havaijilla äänestettiin territorion muuttamisesta osavaltioksi vuonna 1959, Niihau oli ainoa saari, jossa enemmistö vastusti osavaltioksi tulemista.

Pearl Harborin hyökkäyksen yhteydessä 7. joulukuuta 1941 japanilainen lentäjä teki saarelle pakkolaskun ja asukkaat pidättivät hänet. Paikallisten japanilaisperäisten asukkaiden avustuksella pilotti kuitenkin pakeni, mutta tavoitettiin ja surmattiin myöhemmin. Tapaus tunnetaan paikallisten keskuudessa nimellä Niihaun välikohtaus.

Talouselämä
-----------

Monet saaren asukkaat olivat perinteisesti töissä Niihaun karjatilalla, kunnes Robinsonin perhe lopetti sen toiminnan 1999 kannattamattomana. Tällöin useimmat asukkaat joutuivat liittovaltion sosiaalihuollon varaan. Saaren omistajat ovat sittemmin pohtineet muun muassa lisääntyneen armeijan toiminnan, kuten ohjuskokeiden, sallimista saarella eräänä työllistämisvaihtoehtona.

Saaren rannoilta löytyy simpukankuoria, joista tehdyt erityisellä asetuksella tavaramerkityt korut tuovat tuloja asukkaille. Muita elinkeinoja ovat kalastus, kalankasvatus, hiilen tuottaminen ja mehiläistarhaus.

Säännölliset kuivuudet pakottavat aika ajoin väestön muuttamaan tilapäisesti Kauaille, kunnes makean veden saanti jälleen sateiden myötä elpyy.

Kulttuuri
---------

Niihau on ainut Havaijin saarista, joilla havaijin kieli on edelleen valtakielenä, johtuen omistajien Havaijin kulttuuria suojelevasta politiikasta. Asukkaiden puhuma havaijin murre eroaa joltain osin standardihavaijista.

Lähteet
-------

1. ↑  Census Tract 410, Kaua'i County (Arkistoitu – Internet Archive) United States Census Bureau
2. ↑  Niihau Helicopters Inc.: The Forbidden Island Niihau Helicopters Inc. Viitattu 4. toukokuuta 2007.  (englanniksi)
3. 1 2 3  Niihau | island, Hawaii, United States *Encyclopædia Britannica*.  2022. Viitattu 28.10.2022. (englanniksi)
4. ↑  The island of Ni’ihau in Hawaii is off limits to visitors *news.com.au*.  17.4.2015. Viitattu 28.10.2022. (englanniksi)
5. ↑  Niihau - "The Forbidden Island" of Hawaii *to-hawaii.com*.  2022. Viitattu 28.10.2022. (englanniksi)
6. ↑  The Real Truth Behind Hawaii’s Forbidden Island *Culture Trip*.  9.3.2018. Viitattu 28.10.2022. (englanniksi)
7. ↑  Governor signs Niihau shell bill *Pacific Business News*.  28.5.2008. Viitattu 28.10.2022. (englanniksi)
8. ↑  A Peek Inside Niihau: Hawaii’s "Forbidden Island" *TripSavvy*. Viitattu 28.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Niihau** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |